2020 m. LFF I lyga
2020 m. LFF I lyga – antrosios pakopos futbolo pirmenybės, vykusios Lietuvoje 2020 m. birželį–spalį. Pirmenybių pradžia buvo numatyta kovo 21 dieną, bet dėl kilusios COVID-19 viruso pandemijos pradžia buvo nukelta ir 1-asis turas įvyko tik birželio 5 d. Dėl uždelstos sezono pradžios pirmenybių trukmė sutrumpinta – jos vyko 1,5 rato sistema: po pirmojo rato dalyviai buvo padalinti į dvi grupes, o antrasis ratas vyko tik tarp savo grupės komandų.